Paschimottanasana

Asana o fewn ymarferion ioga yw Pashchimottanasana (; IAST: paścimottānāsana), bathiad Cymraeg: Eistedd a Phlygu Mlaen. Mae'n hen osgo, ac fe'i ceir o fewn ioga hatha ac mewn ioga modern fel ymarfer corff heddiw. Caiff ei ystyried yn asana eistedd.

 Geirdarddiad 
bawd|Darluniau o osgo'r corff (asana) Paschimottanasana, mewn llawysgrif o1830 o'r Jogapradipika
Daw'r enw o'r geiriau Sansgrit paschima (पश्चिम, paścima) sy'n golygu yn y cyswllt yma "cefn y corff"; uttana (उत्तान, uttāna) sy'n golygu "ymestyn dwys" neu "sythu"; ac asana (आसन, āsana) sy'n golygu "osgo" neu "siâp y corff" 

Disgrifir yr ystum yn Ioga Hatha Pradipika o'r 15g, pennod 1, adnodau 28-29.

 Disgrifiad 
Mae'r ystum yn dilyn y Dandasana (Y Ffon) trwy blygu ymlaen o'r cluniau heb straenio, a gafael yn y traed neu waelod y coesau. Gellir gosod strap o amgylch y traed a'i ddal yn y dwylo os yw'r cefn yn anystwyth. Gellir gorffwys y pen ar flanced wedi'i blygu neu ei godi ar stôl fach os oes angen.

Dylai pobl sy'n cael anhawster plygu eu cefnau fod yn ofalus wrth berfformio'r asana hwn.

 Amrywiadau 
Mae Urdhva Mukha Paschimottanasana, a elwir hefyd yn Ubhaya Padangusthasana, yn ffurf gydbwyso o'r asana yma, lle mae'r coesau a'r dwylo'n pwyntio i fyny.

Parivritta Paschimottanasana yw ffurf wrthdro yr ystum; yma, mae'r corff wedi'i droelli i un ochr a'r dwylo'n cael eu gwrthdroi, fel os yw'r corff yn cael ei droi i'r chwith, bod y llaw dde yn gafael yn y droed chwith, mae'r penelin dde dros y pen-glin chwith, a'r llaw chwith yn gafael yn y droed dde.

Mae gan Trianga Mukhaikapada Paschimottanasana un goes wedi'i phlygu fel yn Virasana.

Mae gan Ardha Baddha Padma Paschimottanasana  un goes wedi'i chroesi dros y llall fel yn Padmasana.

 Gweler hefyd 

 Uttanasana, tro sefyll ymlaen
 Rhestr o safleoedd ioga

 Cyfeiriadau 

 Llyfryddiaeth 






 Dolenni allanol 

 Disgrifiad Ioga Journal
 Ioga-Paschimottanasana Uwch gyda Delwedd a Disgrifiad
 Disgrifiad Yoga mewn Bywyd Dyddiol

Categori:Asanas hatha canoloesol
Categori:Asanas pygu mlaen
Categori:Asanas eistedd